Portulagiya terma jamoasi hujumchisi Krishtianu Ronaldu jahon chempionati guruh bosqichining 1-turida Ispaniyaga qarshi uchrashuvda futbol tarixidagi rekord tezlikni namoyish qildi. Ma’lum qilinishicha, Ronaldu o‘yinning 1-bo‘limi o‘rtalarida jamoasining qarshi hujumlaridan birida 38,6 km/soat tezlikka erishgan. Biroq aytish joizki, bu ma’lumot FIFAning o‘yin bo‘yicha rasmiy statistikasiga zid kelmoqda. Rasmiy statistikaga ko‘ra, Ronalduning bu o‘yindagi maksimal tezligi 33,98 km/soatni tashkil qilgan. 3:3 hisobi bilan yakunlangan uchrashuvda Ronaldu jamoasining barcha 3 ta goliga mualliflik qildi.